
Tidligere udgivelser på forlaget BOD

1.December


Luna og Alvin


Luna vågnede langsomt, åbnede øjnene og så, at det stadig var bælgmørkt. Et øjeblik havde hun glemt, hvad det var, der var så vigtigt ved denne dag. Så satte hun sig op med et ryk.

Juhuu . . det er jo 1. december, så har julemanden været her i nat!

Luna





Hun skyndte sig ud af sengen. Aftenen i forvejen havde Lunas mor, Sofie, hængt hendes julesok op på sømmet i væggen i dagligstuen, og Luna havde ligget vågen meget længe af bare spænding.


Luna løb ud af sit værelse og hen ad gangen til deres lille dagligstue. Hendes lange lyse hår, hoppede op og ned af ryggen, mens hun løb.


Der var helt mørkt i stuen. Luna forsøgte at finde lyskontakten, hun klappede febrilsk på væggen, og endelig lykkedes det hende at finde kontakten. Et søvnigt lys fyldte stuen, men Luna vidste præcist, hvor hendes julesok hang.


Julesokken hang højt oppe på væggen, og Luna kunne kun lige røre ved det nederste af sokken.


Hun løb over til spisebordet, trak en stol hen til væggen og klatrede op på stolen. Det lykkedes hende at få sokken hægtet af sømmen, men den var underlig flad.


Luna satte sig på stolen og stak hånden ned i sokken. Den var tom, så vendte Luna vrangen ud på sokken, stadig intet.


Hun sad stille et øjeblik, og så begyndte tårerne at trille ned af hendes kinder, hun kastede sokken hen ad gulvet, hoppede ned at stolen og trampede ud af stuen.


Mors soveværelse var lige ved siden af stuen, og Luna gik ind uden at banke på. Sengen var tom, og Luna kom i tanke om at mor havde nattevagt, og først kom hjem når det var blevet lyst.


Fru Hansson, som ejede huset, passede Luna når mor var på arbejde. Luna havde altid været en smule bange for fru Hansson. Hun så ofte vred ud og talte med en meget høj stemme. Hendes lyse hår var altid sat op i en knold i nakken.


Luna havde aldrig set hende smile eller le.


Luna tændte lyset og gik ned af trappen. Der var mørkt i køkkenet så fru Hansson var endnu ikke stået op. Det betød ingen morgenmad før senere. Luna var sulten, men turde ikke vække fru Hansson.


Luna åbnede hoveddøren og kikkede ud. Det var mørkt, men gadelamperne oplyste fortovet og gaden. Luna havde aldrig før været alene udenfor, når det var mørkt. Hun trådte ud på trappestenen og kikkede til højre og venstre. Alting så anderledes ud end om dagen, det var lidt skræmmende, men også spændende.


Så besluttede Luna sig til at gå en lille tur i mørket. Hun tog sin frakke ned af knagen, tog den på og gik langsomt hen ad stien og ud mod vejen.


Det puslede i buskene og Luna stoppede for at lytte. Hendes hjerte hamrede og hun blev tør i munden. Der var intet at se, så hun skyndte sig ud på fortovet, hvor gadelampen lyste klart.


Langs fortovet var der høje træer. Vinden pustede til de nøgne grene så de svajede og lavede underlige lyde. Det var lidt uhyggeligt, men Luna fortsatte ned ad fortovet.

Alvin





Oppe fra et af træerne lød der pludselige lyde:


”Piist, piiiist.” Luna stoppede brat og stod bomstille. Så kom lyden igen. Luna kikkede op i træet.


Gadelampen lyste, og hun kunne se, at der sad en dreng oppe i træet. Han var tynd, og havde noget tøj på, der lignede blåt og hvidstribet nattøj.


”Hej! Jeg hedder Alvin, og jeg har ikke nattøj på!”


”Hvad laver du oppe i det høje træ?” spurgte Luna undrende.


”Kikker på dig,” svarede drengen og lo en klingende latter, der lød som små sølvklokker.


”Hvorfor har du nattøj på?” spurgte Luna.


”Hvorfor har du nattøj på?” svarede drengen og lo atter.


Luna kikkede ned ad sig selv og så sine tøfler med hvide kaninøre og sin lyserøde natkjole, der stak ud under frakken.


Før Luna kunne nå at svare hoppede drengen ned fra træet og stod og kikkede på hende.


Han var højere en Luna og kikkede med bøjet hoved ned på hende.


Luna kikkede op og ned ad hans mærkelige tøj, og så at han var rødhåret.


”Du har ild i håret.” Sagde Luna fnisende.


”Det har jeg hørt før, men jeg er stolt af mit røde hår, der er masser af magi i rødt hår! Hvad hedder du, og hvad laver du her på fortovet midt om natten?”


Luna kom i tanke om den tomme julesok, og hvorfor hun var gået ud i mørket. Tårerne begyndte atter at løbe ned af hendes kinder. Hun fortalte hulkende Alvin, hvad der var sket.


I stedet for at sige noget trøstende lo Alvin højt og længe.


”Tossede pige, klokken er jo ikke ret mange, og jeg er sikker på, at julemanden kommer. Han skal jo besøge mange piger og drenge inden natten er gået. Du er stået for tidlig op, og hvad sagde du at dit navn er?”


”Luna,” svarede hun stille. ”Tror du, der er noget i min sok, når solen står op?”


”Det er jeg helt sikker på,” svarede Alvin.


”Så må jeg hellere gå hjem igen, og vente på at solen står op.”


Alvin tog Lunas hånd.


”Kom, jeg følger dig hjem, så kan vi snakke lidt, mens vi går.”


Luna ville vide, hvor Alvin boede, og han fortale, at han boede ude i den store skov.


”Du må komme og besøge mig en dag,” sagde Alvin.


”Det tror jeg ikke, jeg kan. Jeg må ikke gå ud af haven, uden at der er en voksen med mig,” forklarede Luna.


Alvin lo igen sin klingende latter: ”Sig mig, hvor er du lige nu?”


Luna kunne mærke hun blev rød i kinderne. Hun kikkede ned i fortovsfliserne og sparkede lidt med den ene fod.


”Jooh, men jeg var rigtig ked af det, så jeg gik en tur. Er det forkert?”


Alvin klappede hende blidt på hovedet og svarede:


”Jeg siger det ikke til nogen, og der er jo ikke sket noget. Kom lad os gå videre.”


De gik i tavshed et stykke tid. Luna tænkte på sin sok og kunne mærke at det kildede i maven af spænding.


”Fortæl mig lidt om dig selv,” sagde Alvin.


Luna tænkte sig lidt om og sagde så forsigtigt:


”Jeg bliver 9 år efter jul. Jeg bor oppe under taget hos fru Hansson.”


Der var tavshed længe, Luna standsede og kikkede op på Alvin.


”Så er det din tur. Fortæl mig noget om dig.”


Alvin lo. ”Det var ikke meget, jeg fik af vide om dig, men det kan jo være du kommer i tanke om noget mere. Vi kan jo aftale, at du fortæller mig noget om dig selv hver gang vi ses.”


”Jamen, jeg har jo fortalt dig, at jeg ikke må gå ud af haven,” svarede Luna med en skinger stemme.


”Ja, det sagde du, men så kommer jeg og besøger dig.”


”Det kunne være sjovt, så kan du hilse på min mor.”


Nu var det Alvins tur til at være stille. Efter lang tid sagde Alvin omsider noget. ”Godt, jeg fortæller dig lidt om mig selv, og resten får du lidt af gangen, når vi ses igen.


”Jeg er en alf, og jeg er 201 år gammel.”


Luna stirrede med store øjne op på Alvin. Så begyndte hun først at fnise stille, men brød så ud i latter. Luna lo så meget, at hun måtte holde sig på maven.


Alvin kikkede måbende på Luna og lignede en, der ikke helt vidste, hvad han skulle gøre eller sige.


Endelig stoppede Lunas latter, Alvin rettede ryggen og sagde i en bestemt tone:


”Det er sandt, Hvad jeg siger, men du har vist aldrig mødt en som mig før!”


Luna fniste kortvarigt igen, men fik endeligt sagt:


”Jeg har aldrig mødt en som dig, men du er sjov. Du får mig til at le.”


Alvin så opgivende ud og rystede på hovedet.


”Kom, vi må hellere gå videre, du har noget, du skal nå, når solen står op.”


Alvin tog atter Lunas hånd og så gik de igen hen ad fortovet.


Et kort øjeblik efter standsede Luna og sagde:


”Her bor jeg” og pegede op mod fru Hanssons hus.


Alvin satte sig på hug og kikkede på Luna.


”Det var dejligt at møde dig, gå nu op i seng og få sovet lidt mere. Snart er solen oppe. Vi ses en anden gang.”


Luna nikkede, kikkede op på Alvin og takkede ham. Så gik hun hurtigt op mod fru Hanssons hus.


Da hun nåede trappestenen vendte hun sig om for at vinke til Alvin. Der var ingen Alvin at se.


”Pyt” tænkte Luna, ”han havde nok travlt.


Luna gik op på sit værelse, smed tøflerne og puttede sig under dynen. Luna tænkte, at hun nok ikke ville kunne falde i søvn igen, der var sket for meget som hun måtte tænke over. Der gik kun et øjeblik, så sov Luna dybt.


”Godmorgen Luna, din syvsover,” sagde en stemme. Luna satte sig op med et sæt, og så at mor stod ved siden af hendes seng og smilede ned til hende.


”Har du glemt at det er 1. december, og at julemanden måske har været her?”


Luna kom i tanke om, hvad der var sket tidligere på morgenen. Det kildede lidt i maven, og det hele føltes som en drøm.” Jeg siger ikke noget til mor,” tænkte Luna.


Så sprang hun ud af sengen og løb hen ad gangen. Ved døren ind til stuen standsede Luna og lukkede øjnene.”


Bare der er noget i min sok. Alvin lovede det!” Luna turde næsten ikke åbne øjnene, men så sagde mor, der stod lige bag hende, med bekymret stemme:


”Er der noget galt søde Luna. Du har glædet dig så længe, så hvorfor står du bare der?”


Luna vendte sig om og omfavnede kort sin mor, så løb hun ind i stuen. Sokken hang på sit søm, og den havde en stor bule. Luna jublede og forsøgte at nå sokken, men den hang stadig for højt oppe. "Hvorfor hænger den sok så langt oppe?" spurgte Luna, mens hun hoppede og pustede af anstrengelse. Mor lo, "ja det kan du jo tænke lidt over." Mor tog sokken ned og gav den til Luna, der ivrigt stak hånden ned i sokken og trak en lille rund bold op. Det var en hoppebold, den glitrede i sølv og guldfarver, og inde i bolden var der alle regnbuens farver.


Luna smed den hårdt ned i gulvet, den hoppede helt op i loftet og lavede en lille revne i gipspladen. Luna lo højt, og mor kom med et lille gisp. "Luna, jeg tror, den bold kun skal bruges ude i haven. Hvad tror du, fru Hansson siger til det mærke i loftet?"


"Undskyld mor, men jeg blev så glad. Jeg skal nok fortælle det til fru Hansson." Mor tog om Luna og hviskede. "Det skal du ikke tænke på. Jeg skal nok fortælle det til fru Hansson. Det er jo ikke en stor katastrofe. Lad os gå ned i køkkenet og spise morgenmad.”


Nede i køkkenet var der dækket morgenbord. Fru Hansson stod ved komfuret og rørte i en gryde, men vendte sig om og sagde godmorgen.


”Se, se her fru Hansson, hvad der var i min sok. Er den ikke fin?”


Fru Hansson kikkede på bolden i Lunas hånd og svarede uden et smil:


”Jo, den er da fin, men du kaster ikke med den inde i huset, er det forstået!”


Luna bøjede hoved og nikkede.


”Det har jeg forstået.”


Stemningen var lidt trykket og morgenmaden foregik i tavshed.


Lidt senere gik mor ind for at sove, og Luna var alene med fru Hansson.


Det var lidt mærkeligt at være alene sammen med fru Hansson. Hun sagde sjældent noget, og hun lod Luna gøre, hvad hun ville.


”Jeg går ud i haven og leger med min boldt,” sagde Luna.


Fru Hansson kom med en gnaven lyd og trak på skuldrene.


Resten af dagen legede Luna med sin boldt, og håbede at mor stod tidligt op, så de kunne være sammen inden Luna skulle i seng.


Luna tænkte flere gange på Alvin, og hvor sjov han var.


”Jeg håber, jeg ser han igen.”


Hvad Luna ikke vidste, var at der var eventyr og spænding på vej.









2.december


Luna og Alvin på tur i natten


[image: ]


Om morgenen den følgende dag vågnede Luna ved at mor kaldte på hende. Det var ved at lysne udenfor, så Luna havde igen sovet længe.


Mor stod i døren og lo sagte. ”Sovetryne, du er igen sent på den, er der ikke noget, du skal her til morgen?”


”Jo, jo jeg har ikke glemt det.” Svarede Luna og skyndte sig ud af sengen og løb på bare fødder ud af værelset og ind i dagligstuen. Sokken hang igen med en lille bule i foden.


Julemanden havde husket hende.


Mor tog sokken af sømmet og gav den til Luna, der hastigt stak hånden ned i sokken.


Op af sokken kom en lille guldfarvet fløjte, Luna jublede, og skulle lige til at sætte fløjen til sine læber da mor højt sagde:


”Nej, ikke fløjte her, jeg tror ikke fru Hansson vil synes om det.


Du må love kun at fløjte i den, når du er uden for huset.”


”Øv” udbrød Luna og gik langsomt ud af stuen. Efter at være kommet i tøjet gik Luna ned i køkkenet. Mor var der allerede, men fru Hansson var ikke at se. ”Hvor er fru Hansson?” spurgte Luna. Mor rystede på hovedet og så bekymret ud. ”Jeg tror ikke hun har det så godt, hun virkede meget ked af det, da jeg kom herned. Hun er gået i seng og bliver der nok hele dagen.”


”Skal jeg så være alene indtil du står op?”

Fru Hansson (Agnes)

Mor Sofie





”Ja, men jeg skal ikke sove så længe i dag. Jeg har fri fra arbejde, så jeg tænkte på at vi to kunne tage en tur i skoven i morgen. Hvad siger du til det?”


Luna klappede i hænderne. ”Det bliver sjovt, tager vi madpakker med?” Mor lo og nikkede.


Luna brugte hele dagen ude i haven med sin boldt og guldfløjten, indtil mor kaldte at der var aftensmad. Fru Hansson var stadig ikke dukket op, så de spiste alene og talte om skovturen.


Luna vågnede midt om natten, ved at der var en lyd i værelset.


Det lød som papir der raslede, og en der nynnede en stille sang.


Det var bælgmørkt, men gadelyset gav lidt lys, så Luna kunne skimte omgivelserne. Hun så gardinet bevæge sig, men vinduet var lukket, så hvad fik gardinet til at bevæge sig?


Luna gøs og trak dynen helt op til hagen. Hun lå musestille og lyttede. Der var ikke en lyd, så Luna tænkte, at hun havde drømt.


Så kom der en lyd over fra vinduet ”pisst, pissst” ”Alvin, Alvin er det dig?”


Over fra vinduet lød en klokke latter, og Luna kunne nu svagt ane, en skikkelse der sad i vindueskarmen med det ene ben over det andet.


Luna stod langsomt ud af sengen og gik over mod vinduet.


”Alvin, hvad laver du i min vindueskarm, og hvordan er du kommet ind?” Alvin lo igen og hoppede ned fra vindueskarmen.


”Det var nemt nok, du ved jo, at jeg er en alf. Alfer kan gøre alt, hvad de vil, bare de tænker på, hvad det er, de vil.”


”Du vrøvler, men du er sjov. Hvad vil du her midt om natten?”


”Inviterer dig på en tur i mørket. Jeg vil vise dig, hvor jeg bor,” svarede Alvin.


Luna svarede ikke, men kikkede forskrækket på Alvin. Der var stille i lang tid. ”Nå, hvad siger du så?” spurgte Alvin.


Luna løftede hovedet og så Alvin direkte ind i øjnene. ”Jeg har jo fortalt dig, at jeg ikke må gå uden for haven. Det er midt om natten, hvad hvis mor eller fru Hansson opdager, at jeg er væk?”


”Det opdager de ikke, du er tilbage før det er lyst. Fru Hansson og din mor sover, så de opdager ikke noget.”


Luna tænkte længe, sukkede og sagde: ”Jeg går med, hvis du lover, at jeg er hjemme igen, inden det bliver lyst.”


Alvin klappede i hænderne: ” Det bliver sjovt, skynd dig at komme i tøjet!”


Kort efter var de på vej ned ad trappen, og snart var de uden på gaden.


Alvin sagde: ”Luna tag min hånd, og slip den ikke før jeg siger til.” Luna tog Alvins hånd og de fortsatte turen ned ad gaden.


De gik i lang tid uden at tale sammen, Luna var lidt utryg ved dette eventyr og ville egentlig hellere vende om og gå hjem igen. Til sidst kunne hun ikke længere tie.


”Alvin, lad os vende om,” sagde Luna med ængstelig stemme.


Alvin stoppede op og kikkede ned på Luna. ”Der er ikke noget at være bange for, og vi er snart fremme ved min skov.” Luna forsøgte at vriste sin hånd ud af Alvins, men han holdt fast. ”Slip mig” sagde Luna arrigt, og forsøgte atter at få sin hånd fri.


Før jeg slipper dig, er der noget jeg skal fortælle dig, Kan du holde fast et kort stykke tid endnu?”


Luna nikkede. ”Hvad er det du vil fortælle mig?”

Luna og Alvin





”Det er kun børn og barnlige sjæle, der kan se mig, det vil sige, alle dem der ikke har mistet troen på magi. Så længe du holder mig i hånden, er der ingen, der kan se dig. Når vi kommer lidt længere hen af vejen, er der ingen huse og gadelygter, så kan du slippe min hånd.”


Luna kikkede op på Alvin og udbrød: ”Du er ikke kun sjov, du er også vildt mærkelig. Du fortæller de mærkeligste ting, og hvad er magi egentlig?”


Alvin lo med sin klokkestemme og sagde: ”Magi er mange ting. Hvad med en strålende smuk solopgang? Lige meget, hvad der er sket om natten, hvad du har drømt, og hvordan du har det, står solen op hver morgen, og du kan ikke stoppe den. Det er da magisk.”


Luna var tavs, så Alvin fortsatte: ”Hvad mener du så om solsortens sang om foråret?”


Luna rystede på hovedet og sagde forsigtigt: ”Jeg er ikke helt sikker på, hvad du mener, hvad er der med solsortens sang?”


”Solsortens sang er den smukkeste af alle fugles sang. Den synger, fordi den gerne vil have en sød kæreste. Helst den smukkeste af alle solsortepiger.”


”Det lyder mærkeligt og jeg er ikke sikker på, at jeg tror på dine historier,” sagde Luna og kikkede tvivlende op på Alvin.


Du må tro, hvad du vil, i hvert tilfald indtil videre. Så skal jeg nok vise dig noget, som du bliver nødt til at tro på.” Alvin klemte blidt Lunas hånd og trak hende med sig hen ad vejen.


Snart var de ved enden af vejen og gik over en lang landevej.


På den anden side af vejen var der ingen gadelys og ingen huse. Der var marker og høje træer. Det var bælgmørkt og Luna havde vanskeligt ved at se. ”Alvin, det her er lidt uhyggeligt, vi kan jo ikke se, hvor vi går. Lad os vende om!”


Alvin standsede og slap Lunas hånd. Så knyttede han venstre hånd og rystede hånden et par gange. ”Se her Luna” sagde han og åbnede hånden foran Lunas ansigt.


Luna gispede og hoppede et par skridt baglæns.


Hele Alvins hånd lyste som en sol, og da han vendte hånden ud mod markerne var der lyst som en sommerdag.


Luna stod helt stille og stirrede ud over marken, så udbrød hun med angst i stemmen: ”Jeg vil gerne hjem NU!”


”Ok” svarede Alvin, ”men du har ikke set det bedste endnu,” så knyttede han hånden og mørket vendte tilbage.


”Vent, vent” råbte Luna ud i den mørke nat. Efter det kraftige lys kunne hun intet se, og hun strakte armene ud for at finde Alvin. Luna kunne høre Alvin le en stille latter.


Så mærkede hun hans hånd i sin, og han hviskede nogle mærkelige lyde ind i hendes øre. ”Shsh-virre-virre-pusnidre-allut-kine.”


Luna kunne mærke, at hun blev rolig og trak vejret en smule langsommere. Hun sænkede skuldrene og pustede ud.


”Hvor langt er der til din skov?” Spurgte Luna stille.


”Der er ikke ret langt, vi kan være der om et par minutter,” svarede Alvin.


”Det føles som om, vi har gået i mange timer, og jeg skal være hjemme inden solen står op ved du godt.


Jeg har været i den skov flere gange med min mor, og det tog ikke ret lang tid at gå derhen.”


”Det ved jeg. Jeg har set jer på vej hen mod min skov.


Kom lad os gå, der er ikke ret langt.” Svarede Alvin.


Luna tøvede, men spurgte så: ”Kan du ikke tænde dit lys igen. Jeg kan intet se i dette mørke?”


Straks blev det lyst igen og Luna kunne se skoven ikke langt fra, hvor de var.


Endelig nåede de udkanten af skoven. Alvin førte an og standsede ved to store egetræer. Luna kunne ikke huske at have set de to træer, de var meget store, og stod som om de dannede indgangen til skoven.


Alvin forklarede, at han var nødt til at slukke sit lys for at finde den rette vej ind. ”Stil dig tæt op af mig og stå helt stille. Efter et øjeblik vil du se indgangen, og så går vi ind”, sagde Alvin hviskende. Så blev der helt mørkt igen, Luna stor helt stille, hun kunne høre sit hjerte banke hårdt, og hendes håndflader føltes fugtige.


Så mærkede hun noget, der strøg sig op af hendes ben og hun vendte sig forskrækket om. Der var intet at se, så hun vendte sig hurtigt om og rakte ud efter Alvins hånd. Luna fandt ikke Alvins hånd, og han svarede heller ikke, da hun hviskede hans navn.


Nu blev Luna for alvor bange, hun stod helt stille og forsøgte at se ind i skoven. Der var mørkt i skoven, men langsomt kom der et svagt lys. Luna kunne nu skimte de to store træer, og det så ud som om, der var en slags buet port imellem træerne. Det puslede i skovbunden og mørke skygger bevægede sig imellem træerne. Luna begyndte at skrige højt og kunne ikke stoppe igen. Det her var for uhyggeligt. Så lød pludselig en arrig stemme: ”Så ti dog stille dit fjollede pigebarn!”


Det fik Luna til at skrige endnu højere, og hun stak i løb væk fra skoven og hen ad vejen. Hendes ben gik som trommestikker i forsøget på at komme væk. Pludselig var der en forhindring lige foran hende, og hun løb lige ind i den. Hun ramte forhindringen med sådan en fart, at hun faldt bagover og satte sig på enden med et bump. Da Luna kikkede op, så hun en grålig figur med langt gråt hår. Væsenet var lidt højere end Luna og så stor ud. Der var ikke meget lys at se ved, så Luna kunne ikke rigtig se om væsenet var ung eller gammel.


Luna blev ved med at stirre på det grålige væsen, samtidig med at hun prøvede at komme på benene igen, men hun følte sig svimmel efter faldet. Væsenet gav hende en hjælpende hånd og trak hende op at stå.


Luna kiggede igen forsigtigt på det grå væsen og spurgte lavmeldt:

Alvare





"Hvem er du?" Væsenet kiggede på hende med sine store, triste øjne og svarede: "Jeg er en gammel skovånd, og jeg vil ikke skade dig." Luna følte en bølge af lettelse skylle over sig og begyndte at slappe af lidt. ”Har du et navn?”


spurgte Luna lavmeldt.


”Mit navn er Alvare.”


”Hvad var det, der skete derinde i skoven?" spurgte Luna forsigtigt. Alvare sukkede dybt og sagde:” Du skulle stå helt stille ved siden af Alvin, men du vendte dig om og kom ikke med igennem. Det var dumt, så nu må du enten gå hjem eller følges med mig igennem portalen”.


Luna kiggede på Alvare med bekymring i øjnene.


”Portalen? Hvad betyder det, hvad er en portal?”


”En portal er en slags dør, den fører fra din verden og ind i min og Alvins.”


Luna tøvede et øjeblik, men besluttede sig så for at tage mod til sig og gå med Alvare. Hun fulgtes med Alvare hen mod skoven, og det tog ikke længe, før de stod foran den mørke portal. Luna vidste ikke, hvad der ville ske, men hun vidste, at hun måtte prøve at finde Alvin.


Hun trak vejret dybt og rakte ud efter Alvares hånd. Da de kom ud på den anden side af portalen, blev de næsten blændet af et skarpt lys. Solen stod højt på himmelen og lyste ned gennem store træer og ned i skovbunden. Det var varmt som på en sommerdag, og insekter og fugle fløj rundt imellem træerne.


Luna kikkede til siden og så på Alvare. Hun så helt anderledes ud her i solskinnet. Håret var gråt, men skinnende blank og hang ned af ryggen og lignede et skjold. Kjolen var ligeledes grå, men med hvide broderier på kraven og ærmekanterne. Luna syntes hun var smuk.


Luna spurgte forsigtigt: ”Er du lige så gammel som Alvin?” Alvare lo en høj klingende latter, der mindede Luna om Alvins latter. ”Nej dit tossede pigebarn, jeg er ældgammel og meget klogere end Alvin. Han er jo bare en halvstor dreng.”


Luna lo, Alvare var sjov og hun følte sig helt tryg i hendes selskab. ”Kan vi finde Alvin?” Spurgte Luna.


”Vi kan da prøve, han er sjældent i sit eget hus, altid på farten efter nye eventyr. Kom vi prøver at besøge hans hus, måske er han hjemme.”


Luna rakte ud efter Alvares hånd, og så at hun havde smukke lange rødlakerede negle.


”Wow” udbrød Luna. ”Sikke nogle flotte negle du har.


Jeg har længe ønsket mig at få lov til at få røde negle, men mor mener jeg er for ung, øv.”


Alvare klukkede: ”Det må vi se, om vi kan få lavet om på!”


Luna og Alvare begav sig længere ind i skoven. Luna lagde mærke til, at der ikke længere var så mange træer, der var ingen blomster i skovbunden og de gik på skarpe sten.


Pludselig hørte de et højt skingrende skrig. Lunas hjerte slog et slag over, hun så at Alvare, virkede uforstyrret.


"Hvad var det?" hviskede Luna og hendes stemme rystede.


"Det var skriget fra Morgani," svarede Alvare. ”Hun er et af nattens væsener og vi skal ikke komme for tæt på hendes hule.”


”Er hun farlig?” Spurgte Luna ængsteligt.


”Nej, men hun er ked af det, derfor græder og skriger hun. Det starter altid i december og varer helt til nytår.”


”Kan vi hjælpe hende?”


”Det tror jeg ikke, det er ikke uden fare at komme tæt på hendes hule. Hun kan blive meget vred og aggressiv,” svarede Alvare.


Men Luna var nysgerrig, og hendes eventyrlyst fik overhånd. Hun bad Alvare om at tage hende med til hulen, og efter lidt overtalelse gik Alvare modvilligt med til det. Da de nærmede sig hulen, blev luften koldere, og håret på bagsiden af Lunas nakke rejste sig. Inde i hulen så de en skikkelse med langt, lyst hår, klædt i sorte klæder. Det var Morgani, og hun græd som i smerte.


Kan vi ikke hjælpe hende?" Spurgte Luna igen og havde ondt af Morgani. Alvare rystede på hovedet og svarede: ”Det tror jeg ikke, det her sker hvert år på denne tid og det holder altid op igen efter nytår. Luna var tavs, og vidste ikke hvad hun skulle gøre.

Det var hjerteskærende at høre på Moganis skrig.


Uden at tænke nærmere over det stak Luna i løb hen mod Moganis hule. Hun hørte Alvare råbe, men fortsatte. Uden for hulen, der var delvis dækket af krat og små træer standsede Luna og råbte hen mod indgange af hulen.


”Har du brug for hjælp?”


Der var et øjebliks stilhed, og så blev Luna trukket hen mod hule som af usynlige hænder. Så blev alt mørkt.









3.december


Var det en drøm?

Fuglene fløjtede udenfor og solen var på vej op i øst. Luna vågnede langsom og tænkte en smule forskrækket: ”Hvor er jeg?” Så åbnede hun langsomt øjnene, og gispede, da hun så at hun var på sit værelse i fru Hanssons hus.


”Det var godt nok en mærkelig drøm. Jeg mødte Alvare og hørte Morgani skrige.” Luna tænkte lidt over drømmen, men sagde så til sig selv: ”Mor har tit sagt, at jeg har en livlig fantasi. Så det gælder nok også mine drømme!” Luna lo for sig selv og kom så i tanke om julesokken. Luna sprang ud af sengen og glemte sine morgensko. På bare fødder løb hun hen imod dagligstuen, men standsede ved mors soveværelse. Luna åbnede forsigtigt døren og så at mor sov. ”Jeg lader hende sove”, tænkte Luna og fortsatte så hen mod dagligstuen.


Sokken havde en lille bule, og der stod en stol op ad væggen, så Luna kunne nå op.


Luna fik sokken ned fra sømmet og trak et lilla silkebånd ud af sokken. ”Farven passer til mine nye vinterstøvler, hvordan kunne julemanden vide det?” Sagde Luna til sig selv. Så løb hun ud på badeværelset, og kikkede i spejlet mens hun bandt sit hår op i en hestehale og forsøgte at lave en sløjfe. Efter flere forsøg gav hun op, trampede arrigt i gulvet og smed silkebåndet på gulvet, hun var lige ved at græde, men tog sig i det. ”Mor kan hjælpe,” tænkte Luna og gik ud af badeværelset og hen mod mors værelse.


Mor var vågen, så Luna tog hendes hånd og forsøgte at trække hende med sig. Mor lo. ”Hvad har du gang i Luna?”


”Kom med du må hjælpe mig. Julemanden har givet mig et lilla hårbånd, men jeg kan ikke binde det!”


Luna trak mor med ud på badeværelset, samlede hårbåndet op og rakte det til mor.


Mor lo igen: ”Sikke et fint hårbånd, jeg tror vi skal bruge en elastik til at samle håret med, før vi binder båndet.”


Luna hoppede utålmodigt. ”Kom nu find en elastik.” Mor fandt, hvad hun skulle bruge og fik lavet en flot hestehale.


Luna kikkede i spejlet og smilede bredt. ”Når vi skal i skoven, vil jeg have mine nye vinterstøvler på. De har samme farve som mit hårbånd. Er det ikke mærkeligt, at julemanden viste det?”


Det gav mor hende ret i, samtidig med at hun prøvede at lade være med at le.


Nede i køkkenet fandt de fru Hansson siddende på en køkkenstol med tårerne løbende ned ad kinderne. I hånden holdt hun et stykke krøllet papir som hun knugede hårdt. Mor skyndte sig hen til hende. ”Hvad er der dog sket, siden du sidder her og græder?”


Fru Hansson græd endnu mere og kylede papiret hen af gulvet. Så sukkede hun dybt, kikkede op på mor og sagde:


”Søde Sofie, jeg græder over min datter Lucille.”


”Din datter, har du en datter, hvor er hun henne?”


Fru Hansson pegede på papiret, der lå på gulvet. ”Læs det,” Sofie samlede papiret op og glattede det ud, så læste hun højt:

”Lucille har det godt, vær ikke bekymret.”


”Hvad betyder dette?” spurgte Sofie.’


Fru Hansson sukkede atter dybt og begyndte så at fortælle om Lucille:


”Nogle få uger før I flyttede ind ovenpå, forsvandt Lucille. Hun gik til skolen, som hun plejer, men kom ikke hjem til tiden.


Jeg ventede lidt, da jeg tænkte hun måske var gået med en skolekammerat hjem. Da hun ikke var kommet klokken 16 ringede jeg til skolen. De fortalte, at Lucille ikke havde været i skole denne dag, og de troede at hun måske var syg.


Så blev jeg rigtig bekymret og nervøs og forstod ikke, hvad der kunne være sket.


Jeg ringede til politiet, og de har søgt efter hende lige siden Politiet har været her flere gange, og de har ledt overalt efter hende, men uden held.


Så græd fru Hansson igen og gemte ansigtet i sine hænder.


Sofie tog omkring hende og forsøgte at trøste.


Luna stor i døråbningen og betragtede mor og fru Hansson, men vidste ikke, hvad hun skulle gøre. Hun havde mange spørgsmål, men turde ikke sige noget.


Endelig holdt fru Hansson op med at græde. ”Ja, ja det hjælper jo ikke noget, at jeg sidder her og tuder hele dagen.


Lad mig lave noget morgenmad til jer.”


”Jeg hjælper dig!” udbrød Luna og gik hen til køleskabet.


”Tak søde pige,” svarede fru Hansson.


Da de alle tre sad omkring bordet, spurgte Sofie, om hun måtte stille nogle spørgsmål. Fru Hansson nikkede.


”Selvfølgelig, spørg om alt hvad du vil.”


”Hvor gammel er Lucille, har hun været væk før. Var der noget dagen, før som var anderledes end det plejer. Hvor er Lucilles far. Det var mange spørgsmål på en gang, men måske dukker der noget op, du ikke tidligere har tænkt på.”


Fru Hansson tænkte sig om et øjeblik, sukkede og startede på sin historie.


”Lucille har aldrig været væk før, hun kommer altid direkte hjem fra skole. Hun blev 9 år 3 dage efter hun forsvandt, og jeg bemærkede ikke noget usædvanligt i dagene før. Dagen før havde hun en klassekammerat på besøg, de havde det sjovt og hjalp også hinanden med nogle lektier til næste dag.


Hvad angår Lucilles far, så har han ikke været hjemme det sidste år. Han er en eventyrer og altid på jagt efter spændende oplevelser. Han har besteget bjerge, redet på en vild hest, dykket efter vrag på havbunden og meget mere. Denne gang tog han afsted for at blive guldgraver, ja det lyder skørt og I må godt le af det.”


Luna fniste sagte, men sagde ikke noget. Sofie sad tænksomt og kikke ned i bordet.


”Nu må du ikke blive vred fru Hansson, men er det muligt, at Lucilles far har taget hende med på eventyr?”


Fru Hansson lo og udbrød: ”Nej, det er absolut ikke det, der er sket, Danny er en god far, og ville aldrig udsætte sin datter for nogen som helst fare. I øvrigt vil I så være søde at kalde mig Agnes? Fru Hansson for mig til at føle mig som en gammel dame!”


Nu lo Sofie højlydt. ”Ja undskyld, jeg ved det er en alvorlig ting med Lucille, men det er morsomt. Selvfølgelig vil vi kalde dig Agnes, det er et smukt navn.”


”Hvor gammel er du da?” udbrød Luna.


Nu var det Agnes tur til at le. ”Jeg tror, jeg måske er på alder med din mor, måske et par år ældre.”


”Jeg ved ikke hvor gammel min mor er, men det er også lige meget. Vi skal finde Lucille, har du et billede af hende fru Hansson, undskyld jeg mener Agnes?”


Agnes rejste sig og åbnede en skuffe. Hun rakte Luna et album og sagde: ”Dette album er Lucilles, værsgo at kikke.”


Luna så billeder af Lucille, fra hun var en lille baby og til hendes 8 års fødselsdag. Lucille var en spinkel pige med langt mørkt har flettet i to lange fletninger og bundet med røde bånd. ”Lucille ser sød, ud og hun er køn!” Sagde Luna stille. Agnes fik tårer i øjnene igen og nikkede som svar.


Der var stille i køkkenet i lang tid, men så rakte Sofie hånden over mod Agnes og klappede hende blidt på hånden. ”Vi vil hjælpe dig, alt det vi kan, men jeg må lige tænke, hvad der er det bedste at gøre. Frisk luft og motion vil være godt. Luna og jeg har planlagt en tur i skoven i dag, hvad siger du til at tage med?”


Der var tavshed længe, men så rejste Agnes sig og sagde højt: ”God ide, jeg smører nogle madpakker og laver varm kakao. Vi ses ved hoveddøren om en halv time.”


Luna løb hurtigt op ad trappen, fandt sin jakke og de nye vinterstøvler, og så var hun klar.


Det varede en evighed, før mor og Agnes var klar. Luna blev utålmodig, og råbte højt at de skulle skynde sig. Straks efter sit høje råb tænkte Luna ved sig. ”Det er ikke mange minutter siden, jeg ikke havde, turde råbe så højt!” Så fniste hun sagte og fik en god fornemmelse i kroppen.


Endelig kom mor og Agnes. Mor Sofie havde en tyk rød vinterfrakke på og en hvid tophue, hvor hendes lyse krøllede hår stak udenfor. Hun havde en stor rygsæk på ryggen, og Agnes havde en kurv dækket over med et viskestykke. Det så lovende ud, tænkte Luna og lo for sig selv.


Turen ud mod skoven foregik i tavshed, de gik alle i deres egne tanker, omkring det der var sket tidligere. Da de nåede skoven, så Luna de to store træer, der var indgangen til skoven og kom i tanke om sin drøm. ”Mor! mor og Agnes jeg har drømt om indgangen til skoven i nat. Det var lidt uhyggeligt, skoven var forhekset, og jeg mødte en skovånd, hun hedder Alvare.” Sofie og Agnes kikkede på hinanden og fniste som et par skolepiger. ”Det lyder som en sjov drøm,” fik mor sagt mellem sine tøsefnis. Luna blev vred over, at de gjorde grin med hende og råbte højt: ”Det var jo bare en drøm, det kan I ikke være bekendt at drille mig med!”


”Undskyld Luna, men det lød bare så sjovt. Du har vist en livlig fantasi”, sagde Agnes og rakte ud efter Luna.


Luna var stadig arrig over deres fnisen, men kunne godt forstå at de begge syntes det var morsomt. Agnes fortsatte:


”Fortæl lidt mere om din drøm. Lucille havde ofte sjove drømme, som hun underholdt mig med ved morgenbordet.


Hun har også en meget livlig fantasi også i drømme.”


Luna fortalte om Alvin, og hvordan hun ikke kom gennem portalen. Derefter om Alvare og deres tur gennem skoven i strålende solskin, og om de uhyggelige skrig de havde hørt.


”Så kan jeg ikke huske mere, jeg tror jeg vågnede, og havde glemt alt om drømmen indtil nu.”


”Det lyder som en spændende drøm, præcis som dem Lucilla havde. Åh, hvor jeg savner hende.” Agnes gemte hovedet i sine hænder og hulkede sagte.


”Agnes, jeg vil gøre alt for at hjælpe dig med at finde Lucille,” sagde Luna og omfavnede Agnes, ”Tak søde pige, det er jeg glad for, men lad os nu få en sjov skovtur, så kan vi tale videre om Lucille i aften.”


Mens de gik gennem skoven, bemærkede Luna de mange dyr, der var at se. Luna så et egern højt oppe i et træ, og en flerfarvet bille der skyndte sig igennem det tørre græs og bladene i skovbunden. Det var som om skoven var levende og åndede med liv. Luna var fascineret og glemte helt sin drøm om Alvare og den forheksede skov. Men pludselig hørte de alle sammen et højt skrig. Det lød som om, det kom fra den retning, de var på vej i. Luna begyndte at blive nervøs og greb fat i sin mors hånd. Agnes bemærkede det og sagde beroligende: "Det er nok bare en af skovens mange beboere, der har fået sig en forskrækkelse." Men Luna var ikke overbevist. Skriget var for højt til at være normalt, og hun kunne mærke, at der var noget galt.


Pludselig så hun en skygge bevæge sig i det fjerne, og hun råbte til de andre: "Se! Der er noget derude!" De stoppede alle sammen og stirrede i retningen af skyggen. De kunne se, at noget bevægede sig imod dem, og Luna blev endnu mere nervøs.


De tog alle et par skridt baglæns og blev så stående helt stille. Så hviskede Agnes sagte: ”Det er en ræv, stå helt stille!”

Ræven kom nærmere, den bevægede sig nu langsomt og stoppede op et par meter fra de tre. Den kikkede direkte på dem i lang tid, så vendte den hovedet i den retning den var kommet fra og rystede hele kroppen.


Den begyndte meget langsomt at gå tilbage, samtidig med at den vendte hovedet om mod de tre. Den gik et par skridt og vendte atter hovedet. Agnes hviskede atter: ”Jeg tror, den vil have os til at følge efter den!”


”Det tør jeg ikke,” hviskede Luna tilbage. Der var tavshed i lang tid, mens ræven igen og igen vendte hovedet og så på dem. Til sidst blev det for meget for Sofie: ”Lad os følge den, men på afstand og meget langsomt. Jeg tror den vil vise os noget.” Luna greb atter mors hånd og holdt meget hårdt fast.


Agnes nikkede og sagde: ” Du har ret, der er noget galt, lad os følge den, men langsomt som du foreslog.”


Agnes tog Luna i den anden hånd og holdt godt fast. Så bevægede de sig langsomt hen mod ræven. Straks satte den farten op, men blev ved med at vende hovedet, som om den ville sikre sig at de fulgte med.


De gik i lang tid gennem krat og små træer. Visne grene knækkede, når de trådte på den og burre satte sig fast i tøjet. Endelig standsede ræven ved siden af et stort væltet træ. Det så ud som om træet havde ligget der længe. Det var helt udtørret, og flere store grene var faldet ned i skovbunden. Ræven vendte atter hovedet og gjorde tegn til at de skulle komme nærmere. Luna trådte forskrækket et skridt tilbage og slap Agnes og mors hænder. Agnes besluttede sig til at komme tættere på, så hun satte kurven i skovbunden og gik langsomt hen mod det væltede træ. Sofie hviskede til Luna: ”Bliv her og vær helt stille, jeg går med Agnes.” Luna gispede, men nikkede. Sofie rystede rygsækken af så den faldt til jorden og gik hen mod Agnes.


Langsomt nærmede Agnes og Sofie sig træet. De måtte kravle hen over en masse store grene, der lå spredt hele vejen rundt om træet. Det var vanskeligt, men de fortsatte.


Så hørte de nogle små pibelyde et eller andet sted under grenene. Agnes hviskede: ”Jeg tror, det er rævens hvalp, der er i problemer. Hjælp mig med at flytte nogle af de nedfaldne grene. Sammen fik de fjernet en masse grene, som de slæbte væk fra træet. Sofie skulle lige til at flytte endnu en gren, da hun hørt pibelyden igen. Så, så hun en stor rævehvalp, der var fanget under grenen. ”Agnes” hviskede Sofie.


”Hjælp mig med at få denne gren væk, der er en ræv fanget under den. Forsigtigt fik de ræven befriet, men den blev liggende og peb. ”Din lille stakkel,” hviskede Agnes til hvalpen. ”Sofie, vi må hellere trække os tilbage og lader mor ræven klare resten. ”De gik begge langsomt tilbage, der, hvor de havde efterladt Luna.


Luna sad roligt på en træstamme og få meter fra hende sad ræven og holdt øje med hende. Agnes lo stille og sagde: Hun passer på din unge, mens vi redder hendes, hvor sødt!”

